**Stockholm-klassen** er en klasse av patruljebåter bygget til Svenska marinen. Klassen består av to båter, bygget i Karlskrona. De er bestykket med åtte RBS-15-missiler, torpedoer, en 57 mm automatkanon samt lette maskingeværer. I 1999/2000 ble de to båtene oppgradert med nye maskiner, sensorer, et nytt kampinformasjonssystem, stealth- teknologi samt navigasjonssystemer, hvorved de teknologisk kom på høyde med den nyere Visby-klassen.

Historie
--------

Stockholm-klassen startet opprinnelig som et prosjekt som var benevnt Ytattack-81 (overflatekombattant-81). Prosjektet var en videreutvikling av torpedobåtene av Spica- og Spica II-klassene, hvor vekten var økt med cirka 120 tonn og økt utholdenhet. Fremdriften skulle være en kombinasjon av to dieselmotorer samt en gassturbin (CODAG-konseptet). Klassen ble dog aldri realisert.

I de tidlige 1980-årene var det adskillige hendelser med fremmede undervannsbåter i svensk territorialfarvann, hvorav hendelsen med den sovjetiske undervannsbåten U 137 som gikk på grunn i den svenske skjærgården ved Karlskrona i 1981. Disse hendelsene viste tydelig den svenske marinens store mangler innenfor antiubåtkrigføring. Det var alvorlig bruk for skip designet til antiubåtkrigføring. Det ble derfor besluttet å gjenopplive Ytattack-81-prosjektet og optimere det til antiubåtkrigføring. Det ville være for langsomt og kostbart å skulle produsere en helt ny skipsklasse fra bunnen. Båtene ble utstyrt med en VDS, antiubåttorpedoer samt ELMA antiubåtmortérer. Båtene inngikk i tjeneste 1. mai 1986.

I midten av 1990-årene var slitet på båtene begynt å skinne igjennom, til dels på grunn av det harde liv de hadde levet, men også på grunn av den eksplosive tilgangen til elektronikk som er blitt en realitet i nyere år. Stockholm-klassen er grunnleggende et godt design, og skrogene var i en sådan forfatning at Försvarets materielverk besluttet ikke å utfase dem, men at de skulle oppgraderes og holdes i tjeneste. Oppgraderingene ble avsluttet i 2000. Mange av modifikasjonene ble gjort med fokus på lave vedlikeholdsomkostninger. Båtene hører organisatorisk under 31. korvettdivisjon under 3. sjøstridsflotilje.

Fartøyer i klassen
------------------

| Bilde | Pnt. | Navn | Kjølen lagt | Sjøsatt | Inngått | Døpt av | Status |
| --- | --- | --- | --- | --- | --- | --- | --- |
|  | K 11 | «Stockholm» | 1. august 1982 | 22. august 1984 | 1. mai 1986 | forsvarsminister Anders Thunborg | I tjeneste |
|  | K 12 | «Malmö» | 14. mars 1983 | 23. mars 1985 | 1. mai 1986 | Prins Bertil | I tjeneste |

Referanser
----------

1. ↑  CODAG: **Co**mbined **D**iesel and **G**as

Kilder
------

* Janes Fighting Ships 2004-2005 by Stephen Saunders (ISBN 0-7106-2546-4)

Eksterne lenker
---------------

* (sv) Svenska marinen – Stockholm-klassen Arkivert 17. mai 2007 hos Wayback Machine.
* (sv) 3. Søstridsflotille – Korvetterne af Stockholm-klassen Arkivert 13. juni 2007 hos Wayback Machine.
* (en) hazegray: Stockholm Class
* (sv) Örlogsboken 2003
* (sv) Aftonbladet.se Svensk militär grep pirater i Adenviken
* (sv) nyteknik.se: Svenska korvetter på piratjakt i Somalia Arkivert 20. mars 2009 hos Wayback Machine.

|  |  |
| --- | --- |
| Oppslagsverk/autoritetsdata | KulturNav
 |